Телевизија

**Телевизија** — познат телекомуникациски медиум за испраќање (емитување) и примање слики, тие можат да бидат и монохроматски („црно бели“/еднобојни) или во боја, обично овиее слики се придружени со звук. „Телевизија“ може да се однесува и на направата која се користи за гледање телевизија, телевизорот. Зборот доаѓа од помешано латински и грчки, што значи „далекувид“: грчки *tele* (), далеку, и латински *visio*, вид (од *видео, vis-* да видиш или да видиш во прво лице).

Постои аналогна и дигитална телевизија.

## Историја на телевизијата
* 1884 г.-Нипковиот диск е изум на германецот Паул Нипков (1860-1940). Вртечкиот диск претходно е во катодна цевка.
* 1897 г.-Катодната цевка е изум на германскиот физичар Карл фердинанд Браун (1850-1918). Таа е претходник на современата цевка во приемникот.
* 1926 г.-Џон Логи Берд (1888-1946), шкотски пронаоѓач, приредил прва демонстрација на телевизијата, прикажувајќи ги првите човечки лица кои можеле да се разпознаат.
* 1929 г.-ББЦ (Бритиш Броадкестинг Корпорејшн) во доцните ноќни часови ги емитува 30-линиските слики на Берд.
* 1930 г.-Звукот е додаден на сликите на Берд.
* 1932 г.-Првата практична телевизиска камера ја прикажал Американецот со руско потекло Владимир Козма Зворикин (1889-1982). За разлика од Бердовата механичка, неговата била во целост електронска.
* 1950 г.-Телевизија во боја воспоставува американската компанија CBS.
* 1954 г.-Основана е Евровизијата со цел промовирање на телевизијата во Европа.
* 1960-1961 г.-Целосно транзисторирана телевизија првпат е воведена во САД.
* 1962 г.-Први прекуокеански слики се пренесени во живо преку комуникацискиот сателит Телстар, кој  го лансира НАСА.
* 1970 г.-Директен пренос од сателит со висока телевизиска дефиниција (HDTV) го оствари јапонската телевизиска мрежа NHK.
* 1973 г.-Кифекс, информативен систем кој се служи со резервни линии од 625-линискиот телевизиски систем (телетекст) воспоставен е во Британија.
* 1979 г.-Прв редовен систем за емитување преку сателит (DBS) е воведен во Канада. За прием на емисии потребна е антена.
* 1979 г.-Џепен телевизор е изум на јапонската компанија Мацушита. Телевизорот не е поголем од видео-касета.
* 1980 г.-CNN (кабловска мрежа за вести) званично почнала да функционира од јуни. Оваа американска ТВ станица преку сателит праќа непосредни извештаи од кризните подрачја во светот.
* 1981 г.-Камкордер револуционерно го менува телевизиското новинарство.
* 1991 г.-Хај-вижн, телевизија со висока дефиниција, осум часа на ден ја емитува јапонската NHK.
* 1999 г.-Дигиталната ТВ овозможува значително зголемување на бројот на канали.

Social aspects and effects on children
Main article: Social aspects of television
## Улога во социјализацијата и промени кај децата

Телевизијата изигра важна улога во социјализацијата во 20 и  21 век. Има многу истражувања во кои телевизијата е внесена како причина , вклучувајќи го насилството предизвикано од содржината на медиумите.

## Промени кај околината

Во време кога старите CRT телевизори содржат големо количество на олово , додека новите LCD и плазма телевизори содржат жива , има голема загриженост за отпадот од отфрлените вакви уреди но и зголемената потребна од електрична енергија.

## Телевизијата како тема во уметноста и во популарната култура
* „Филм на телевизија“ — расказ на српскиот писател Давид Албахари.
* „Мојот телевизор“ — песна на македонската поетеса Христина Аслимоска од 2003 година.
* „Последниот канал“ (италијански: *L'ultimo canale*) — расказ на италијанскиот писател Итало Калвино.
* „Исповед на еден телевизор“ — расказ од истоимената збирка на македонскиот писател Игор Лозаноски од 2020 година.
* Телевижн (англиски: *Television*) — американска рок-група, основана во 1973 година.
* „ТВ забава“ (англиски: *TV Party*) — песна на американската панк хард-кор група Блек флег (*Black Flag*) од 1981 година.
* „ТВ-екран“ (англиски: *TV Screen*) — песна на Горан Бреговиќ од 1993 година.
* „Телевизијата, дрога за народот“ (англиски: *Television, The Drug Of The Nation*) — песна на американската рап-група *[[The Disposable Heroes Of Hiphoprisy]]* од 1992 година.
* „Легс Лари во телевизискиот центар“ (англиски: *Legs Larry At Television Centrer*) — песна на американскиот рок-музичар Џон Кејл (*John Cale*) од 1972 година.
* „Нема гомна на телевизија вечерва“ (англиски: *There Ain't Shit On TV Tonight*) — песна на американската рок-група Минитмен (*Minutemen*) од 1984 година.
* „ТВ жртва“ (англиски: *TV Casualty*) — песна на американската панк-рок група Мисфитс (*The Misfits*).
* „Таа го гледа каналот нула?!“ (англиски: *She Watch Channel Zero?!*) — песна на американската рап-група Паблик енеми (*Public Enemy*) од 1988 година.
* „Телевизори“ — песна на хрватската рок-група Прљаво казалиште.
* „ТВ-око“ (англиски: *T.V. Eye*) — песна на американската рок-група Стуџис (*The Stooges*) од 1970 година.
*  „Јас сум зависник од телевизија“ (англиски: *I'm Telly Addict*) — песна на британската панк-рок група Тој долс (*The Toy Dolls*).
* „Телевизиски човек“ (англиски: *Television Man*) — песна на американската рок-група Токинг хедс (*Talking Heads*) од 1985 година.
* „Си имам кола и телевизор“ (англиски: *I've got my car and my TV*) — песна на германската рок-група Фауст.
* „Тоа го видов на телевизија“ (англиски: *I Saw It on T.V.*)  песна на американскиот рок-пејач Џон Фогерти (*John Fogerty*) од 1985 година.

## Поврзано
	
* Кабелска телевизија
* Телевизија во Македонија

## Наводи

Категорија:Медиуми
*
Категорија:Германски пронајдоци
Категорија:Руски пронајдоци
Категорија:Британски пронајдоци
Категорија:Американски пронајдоци